Lav et referat af nedenstående tekst:

Tekst:
I august 2021 udspillede der sig hjerteskærende scener ved den internationale lufthavn i Afghanistans hovedstad, Kabul. Tusindvis af afghanere, blandt dem mange, som havde arbejdet for de vestlige koalitionsstyrker, forsøgte desperat at komme ind i lufthavnen. De ville flygte fra et land, som var blevet overtaget af Taliban og derfor gik en usikker og dyster fremtid i møde. I den forbindelse lavede vi her på TV2 Nord en rundspørge blandt de nordjyske borgmestre: Ville de være klar til at modtage afghanske flygtninge om nødvendigt? Over en bred kam svarede borgmestrene ja. Den historie lagde vi på facebook. I de mere end 800 kommentarer, som historien fik, var gæstfriheden dog særdeles afmålt. En bruger kommenterede for eksempel: - Nej tak. Vi har klodser nok om benet. En anden skrev helt kort: ”Glem det!”, mens en tredje ikke tøvede med at sammenligne de afghanske flygtninge med bavianer. Hjertevarme til ukrainske flygtninge Siden i torsdags har der udspillet sig hjerteskærende og uvirkelige scener i Ukraine. Landet er blevet invaderet af Rusland, en stor del af befolkningen er på flugt og mange – både soldater og civile – er allerede blevet dræbt som følge af bombardementer og kamphandlinger mellem russiske og ukrainske styrker. I den forbindelse lavede vi her på TV2 Nord i den forgangne uge en rundspørge blandt de nordjyske borgmestre: Er de klar til at tage imod ukrainske flygtninge? Over en bred kam svarede borgmestrene ja. Den historie lagde vi på facebook. Historien har i skrivende stund fået 667 likes og er blevet kommenteret særdeles hjertevarmt: - Dejligt at se et sammenhold på dette område. Og selvfølgelig skal vi bidrage med det vi kan, skriver en bruger. En anden skriver muntert ”Kombardo,” mens andre kommenterer med ”Fantastisk” og ”Det lyder dejligt.” Meget forskellige reaktioner I DigiTALT i denne uge kigger panelet nærmere på den markante forskel mellem reaktionerne på de afghanske og ukrainske flygtninge. Hvorfor reagerede så mange nordjyder som de gjorde tilbage i august sidste år? Og hvorfor reagerer så mange nordjyder som de gør på situationen i Ukraine? - Jeg synes, der er noget om det. Men hvis man gør alt lige, ville man jo ende med ikke at gøre noget. Men kritikken om hykleri er velplaceret, siger direktør for KFS Boligbyg, Ditte Maria Kollerup. - Det er dog vigtigt, at vi ikke gør de gode intentioner overfor ukrainerne til noget dårligt, understreger hun. Se debatten her: Debatten om hykleri i forhold til flygtninge er et af flere emner, som bliver vendt af ugens panel, der udover Ditte Maria Kollerup består af journalist og klummeskribent Mette Kirstine Goddiksen og direktør for Destination NORD, Tonny Thorup. Du kan se programmet allerede nu i playeren over artiklen eller i aften klokken 19.50 på TV2 Nord Salto.

Referat:
I ugens afsnit af DigiTALT kigger panelet blandt andet nærmere på de – tilsyneladende - meget forskellige holdninger til henholdsvis afghanske og ukrainske flygtninge i Nordjylland.